Ιεμψάλ Α΄

Ο Ιεμψάλ Α΄ (πέθανε το 117 π.Χ) ήταν γιος του Μικίψα, εγγονός του κορυφαίου βασιλιά των Βερβέρων Μασσανάσση και βασιλιάς της Νουμιδίας τον 2ο αιώνα π.Χ. Ο Μικίψα όρισε κληρονόμους τους δύο γιους του Αδερβάλ και Ιεμψάλ Α΄ και τον νόθο ξάδελφο τους Ιουγούρθα. Ο Ιουγούρθας ωστόσο ως αλαζόνας με τις προηγούμενες νίκες του θεωρούσε τον εαυτό του ανώτερο από τους ετεροθαλείς αδελφούς του. Στην πρώτη συνάντηση που έγινε ανάμεσα τους ο Ιεμψάλ Α΄ ως μικρότερος και πιο επιθετικός από τους γιους του Μικίψα πρόσβαλε βαρύτατα τον Ιουγούρθα δημιουργώντας μεγάλο μίσος μεταξύ τους. Οι τρεις πρίγκιπες έμεναν σε διαφορετικές συνοικίες της Κωνσταντίνης αλλά ο Ιεμψάλ επέλεξε από λάθος να μείνει σε μια έπαυλη που ανήκε στον Ιουγούρθα. Την νύχτα η αποστολή του Ιουγούρθα έπιασε στον ύπνο το νοικοκυριό του Ιεμψάλ Α΄, εισήλθε κρυφά στην έπαυλη και θανάτωσε τον δυστυχή πρίγκιπα μαζί με πολλούς άνδρες του. Ο Τίτος Λίβιος αντίθετα στο έργο του Επιτομή γράφει ότι ο Ιεμψάλ Α΄ σκοτώθηκε πολεμώντας σε ανοιχτή μάχη με τον Ιουγούρθα. Ο ακόλουθος του Λίβιου Ορόσιος καταγράφει το επεισόδιο ως "παράκρουση του Ιεμψάλ".

Παραπομπές

Πηγές

Long, George (1864). The Decline of the Roman Republic. Bell and Daldy. 

Βασιλείς της Νουμιδίας